Diari Oficial de la Generalitat Valenciana


Sumari del DOGV 9038, del 10-03-2021 (2021/1884)

RESOLUCIÓ d'1 de febrer de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Concepción Casañs Ballester per la Generalitat. EIP 344/2017.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1884


Data del document
:   01-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de febrer de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Concepción Casañs Ballester per la Generalitat. EIP 344/2017. [2021/1884]  
Antecedents de fet  
Mitjançant un escrit remés per Community Administración de Fincas, es va posar en coneixement de la Conselleria d'Hisenda i Model Econòmic la defunció, sense testar, de Concepción Casañs Ballester, sense aportar cap mena de documentació sobre aquest tema.  
Amb data 7 de juny de 2018, el director general de Sector Públic, Model Econòmic i Patrimoni va signar una resolució per la qual ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fets els esbrinaments oportuns, es constata que la causant, amb el DNI \*\*\*\*461\*\*, mor el 10 de gener de 2010, i que estava empadronada a València.  
Amb data 13 de desembre de 2018, la directora general del Sector Públic, Model Econòmic i Patrimoni va signar una resolució de terminació d'investigació prèvia i incoació de l'expedient de declaració administrativa d'hereus abintestat de la causant indicada més amunt, i es va publicar en el Diari Oficial de la Generalitat Valenciana de 17 de gener de 2019, i es va exposar al tauler d'edictes de l'Ajuntament de València del 2 de gener al 4 de febrer de 2019.  
Una vegada elaborada la proposta de resolució de l'expedient i acceptació de l'herència, es trasllada aquesta a l'Advocacia General de la Generalitat per a l'elaboració d'un informe preceptiu, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fonaments de dret  
En compliment del que preveu l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat respecte d'aquesta herència.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i sobre la base del que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de Concepción Casañs Ballester i adjudicar els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència de Concepción Casañs Ballester, a benefici d'inventari.  
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
Quart  
Notificar aquesta resolució als registres i organismes públics competents respecte dels béns i drets que componen l'herència esmentada i donar-los d'alta en l'Inventari General de Béns i Drets de la Generalitat.  
  
  
Cinqué  
Aprovar, amb l'informe previ de la Intervenció Delegada, el compte general de liquidació de l'abintestada en què s'integrarà la totalitat dels ingressos generats i les despeses abonades o per a abonar, entre les quals figura el premi per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant la Secretaria Autonòmica de Model Econòmic i Finançament en el termini d'un mes, comptador des de l'endemà que es reba aquesta notificació.  
  
Si transcorren tres mesos des de l'endemà de la interposició del recurs d'alçada sense que s'haja resolt, es pot entendre que ha sigut desestimat, i s'hi pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que s'hi puga exercitar qualsevol altre recurs o acció que s'estime procedent.  
  
València, 1 de febrer de 2021.- La directora general del Sector Públic i Patrimoni: Isabel Castelló García.